Sinéad O'Connor
Sinéad Marie Bernadette O'Connor, (Dublin, 8 desimber 1966 - Londen, 26 july 2023) wie in Iersk singer-songwriter. Sy waard ein jierren tachtich bekend mei har debútalbum  The Lion and the Cobra en hie 1990 oer de hiele wrâld in soad súkses mei in nije bewurking fan Prince syn liet "Nothing Compares 2 U".

Sy wie ek bekend om har útsprutsen mieningen oer organisearre religy, frouljusrjochten, oarloch en bernemisbrûk, dy't út en troch opskuor en kontroverse feroarsake hawwe.

O'Connor makke tsien solo-albums, mar ek in protte singles en filmlieten. Teffens hat se oparbeide mei tal fan oare artysten en die hja mei oan konserten foar goede doelen.

Yn 2017 feroare O'Connor har namme yn Magda Davitt. Nei 't se har yn 2018 ta de islam bekearde, feroare se dy yn Shuhada' Sadaqat. Se bleau lykwols platen opnimmen en optreden ûnder har bertenamme.

Sinéad O'Connor waard op 26 july 2023 dea oantroffen yn in appartemint yn de wyk Herne Hill yn Londen, dêr 't se sûnt in pear wike wenne. Se waard op 8 augustus beïerdige yn de Ierske stêd Bray.

Diskografy

Studio-albums

Live-albums

Kompilaasje-albums

EP
 Gospel Oak - (3 juny 1997) - Chrysalis
 Live in Rotterdam '90 - (17 july 2021) - Warner

Keppelings om utens 
 Sinéad O'Connor 
 Can Catholic Church be salvaged? Sinead O'Connor says No

Iersk sjonger
Iersk gitarist
Iersk rockartyst
Iersk dance-artyst
Iersk lietsjeskriuwer
Iersk pasifist
Grammy-winner
Persoan berne yn 1966
Persoan stoarn yn 2023